มูดี้ส์ชี้ศก.กิจจีนปีนี้ขยายตัวเพียง 6.3% ชะลอจาก 6.9% ในปี 58
มูดี้ส์ชี้ศก.กิจจีนปีนี้ขยายตัวเพียง 6.3% ชะลอจาก 6.9% ในปี 58
19 พ.ค. 2559

มูดี้ส์ อินเวสเตอร์ เซอร์วิส คาดการณ์ว่า เศรษฐกิจจีนจะชะลอตัวลงสู่ระดับประมาณ 6.3% ในปี 2559 จาก 6.9% ในปี 2558 อันเนื่องมาจากแนวทางการดำเนินนโยบายของทางการจีน
โมดาวี โบกิล รองประธานและนักวิเคราะห์อาวุโสของมูดี้ส์ กล่าวว่า ความวิตกกังวลที่ว่าจีนจะเผชิญภาวะฮาร์ดแลนดิ้งนั้นปรับตัวลดลงในระยะนี้ เนื่องจากข้อมูลเศรษฐกิจในช่วงไม่กี่เดือนมานี้สะท้อนว่าเศรษฐกิจจีนเริ่มมีเสถียรภาพ อย่างไรก็ตาม ความมุ่งหมายของรัฐบาลที่จะบรรลุเป้าหมายการเติบโตทางเศรษฐกิจอย่างเฉพาะเจาะจงนั้น อาจส่งผลกระทบต่อคุณภาพของการขยายตัว
ทั้งนี้ มูดี้ส์ระบุว่า การเติบโตของเศรษฐกิจจีนยังคงจะได้รับปัจจัยหนุนจากการกู้ยืมที่เพิ่มขึ้น ซึ่งในท้ายที่สุดแล้วกลับจะกลายเป็นการเพิ่มความเสี่ยงระยะยาว โดยเฉพาะในระบบธนาคาร